ET Euroopa Liidu Teataja C 259/9

Liikmesriikide edastatud kokkuvõtlik teave riigiabi kohta, mida antakse kooskõlas komisjoni määrusega (EÜ) nr 1857/2006, mis käsitleb asutamislepingu artiklite 87 ja 88 kohaldamist põllumajandustoodete tootmisega tegelevatele väikestele ja keskmise suurusega ettevõtetele antava riigiabi suhtes ning millega muudetakse määrust (EÜ) nr 70/2001

(2008/C 259/08)

Abi number: XA 231/08

Liikmesriik: Hispaania

Piirkond: Comunidad Valenciana

Üksikabi saava ettevõtja nimi: Asociación empresarial de productores de porcino de la Comunidad Valenciana

Õiguslik alus: Resolución de la Consellera de Agricultura Pesca y Alimentación, que concede la subvención basada en una línea nominativa descrita en la ley 15/2007 de presupuestos de la Generalitat

Abikavaga ettenähtud aastased kulud: 15 000 EUR 2008. aastal

Abi suurim osatähtsus: 100 %

Rakendamise kuupäev: Alates kuupäevast, mil vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebilehel

Üksikabi kestus: Aasta 2008

Abi eesmärk: Koolitamine, edendustegevus ja loomakasvatustoodangu levitamine vastavalt turunõuetele seoses toiduohutuse, jälgitavuse ja keskkonnamõjuga Valencia autonoomse piirkonna seakasvatussektoris (määruse (EÜ) nr 1857/2006 artikkel 15)

Asjaomane sektor/asjaomased sektorid: Seakasvatajad

Abi andva ametiasutuse nimi ja aadress:

Conselleria de Agricultura, Pesca y Alimentación Amadeo de Saboya, 2 E-46010 Valencia

Muu teave: Abi andmise otsuse tekst on lisatud

Veebileht: http://www.agricultura.gva.es/especiales/ayudas_agrarias/pdf/PROGAPORC.pdf

Valencia, 2. juuni 2008.

La directora general de producción agraria

Laura Peñarroya FABREGAT

Abi number: XA 232/08

Liikmesriik: Leedu Vabariik

Piirkond: —

Abikava nimetus või üksikabi saava ettevõtja nimi: Parama ūkiams modernizuoti 2007–2013 m. (schemos XA 289/07) pakeitimas

Õiguslik alus: Lietuvos Respublikos žemės ūkio ministro 2008 m. gegužės 23 d. įsakymas Nr. 3D-297 „Dėl žemės ūkio ministro 2007 m. rugpjūčio 24 d. įsakymo Nr. 3D-389 „Dėl paramos ūkiams modernizuoti 2007–2013 metais taisyklių“ pakeitimo“ (Žin., 2008, Nr. 61-2322) (décret no 3D-297)

Abikavaga ettenähtud aastased kulud või ettevõtjale antava üksikabi üldsumma: Kavandatud aastaeelarve on 10,5 miljonit LTL või 3,04 miljonit EUR ametliku vahetuskursi alusel

Abi suurim osatähtsus: Kõnealuste eeskirjade kohaselt saavad põllumajandustootjad abi kuni 20 % ulatuses kuludest, mis on seotud uute traktorite või uute kombainide ostmisega. Noored põllumajandustootjad, kes taotluse esitamise ajal on alla 40-aastased ja kelle põllumajandusettevõte on rajatud mitte rohkem kui viis aastat enne asjaomase traktori või kombaini ostmist (edaspidi „noored põllumajandustootjad”), saavad abi kuni 25 % ulatuses ostuga seotud kuludest.

Traktori soetamiseks antava investeerimisabi maksimaalne suurus ühe abisaaja ja ühe abitaotluse kohta on 10 000 LTL (noore põllumajandustootja puhul 15 000 LTL) ning kombaini soetamiseks 40 000 LTL (noore põllumajandustootja puhul 50 000 LTL).

Traktori või kombaini ostukulude ühe osa katteks antav maksimaalne toetussumma ei tohi ületada 40 % abikõlblikest investeeringutest (või 50 % noore põllumajandustootja puhul). Ükski traktori või kombaini ostmiseks taotletud abi ei tohi kumuleeruda samade abikõlblike kuludega, kui sellise kumuleerumise tulemusel on abi osatähtsus suurem kui määruse (EÜ) nr 1857/2006 artiklis 19 osutatud. Kokku liidetakse kogu traktori või kombainiga seoses saadud investeerimisabi. See hõlmab eespool nimetatud eeskirjade kohaselt saadud riigiabi ja mis tahes muud finantsabi, mis on saadud seoses taotleja maksetaotluses osutatud uue traktori või kombainiga.

Abi saajale antava investeerimisabi maksimumsumma ei tohi ületada määruse (EÜ) nr 1857/2006 artikli 4 lõikes 9 osutatud summat, s.t 400 000 EUR.

Abi summat võib muuta, võttes arvesse abi saajate arvu ja rahastamisnõudeid

Rakendamise kuupäev: Abikava jõustub pärast käesoleva kokkuvõtliku teabe ametlikku avaldamist komisjoni poolt

Abikava või üksikabi kestus: Kuni 31. detsembrini 2013

Abi eesmärk:

— VKEde toetamine;

— masinate ja seadmete soetamine;

— tootmiskulude vähendamine;

— põllumajandusettevõtete konkurentsivõime parandamine;

— põllumajandustootjate jaoks põllumajandusmasinate soetamise hõlbustamine.

Kohaldatakse määruse (EÜ) nr 1857/2006 artikli 4 lõike 4 punkti b.

Abikõlblikud kulud:

1. Maaelu eritoetuskava rahalisi vahendeid tuleb kasutada selleks, et katta üks osa ostukuludest (käibemaksuta) nii uute traktorite (edaspidi „traktorid”) kui ka põllumajandustootmises kasutatavate iseliikuvate koristusmasinate või traktoriga järelveetavate koristusmasinate (edaspidi „kombainid”) puhul, välja arvatud suhkrupeedikoristusmasinad.

2. Abi ei anta taotlejatele, kes tasusid traktori või kombaini ostukulud täielikult või osaliselt enne sekkumisametile abitaotluse esitamist. Ei hüvitata seda osa kuludest, mis tekkis taotluse esitamise ja punktis 7 ettenähtud tähtaja vahelisel ajal.

3. Määruse (EÜ) nr 1857/2006 artikli 4 lõike 7 kohaselt ei või abi anda põllumajandusmasinate tehtud lihtsate asendusinvesteeringute puhul

Asjaomane sektor/asjaomased sektorid: Põllumajandussaaduste esmatootmine

Abi andva ametiasutuse nimi ja aadress:

Lietuvos Respublikos žemės ūkio ministerija (ministère de l'Agriculture) Gedimino pr. 19 (Lelevelio g. 6) LT-01103 Vilnius

Veebileht: http://www.zum.lt/lt/teisine-informacija/isakymai

Muu teave: —

Lietuvos Respublikos žemės ūkio ministerijos sekretorius

Kazys SIVICKIS

Abi number: XA 248/08

Liikmesriik: Belgia

Piirkond: Vlaanderen

Abikava nimetus või üksikabi saava ettevõtja nimi: Overheidstoelage voor de ophaling en verwerking van krengen van landbouwdieren

Õiguslik alus: Besluit van de Vlaamse Regering van 15 december 2006, betreffende de ophaling en verwerking van dierlijk afval, artikel 3, § 2 en § 3

Abikavaga ettenähtud aastased kulud või ettevõtjale antava üksikabi üldsumma: Abi summa sõltub iga-aastastest tegelikest kuludest tonni kohta ning loomakasvatajate koguarvust. Abi maksimumsumma on 10 000 000 EUR aastas

Abi suurim osatähtsus: Määrusega (EÜ) nr 1857/2006 on lubatud hüvitada 100 % loomade kõrvaldamise ja 75 % nende töötlemisega seotud kuludest.

Flaami piirkond annab abi 50 % ulatuses loomakorjuste kõrvaldamise ja töötlemise kogukuludest

Rakendamise kuupäev: Abikava kehtib alates 1. jaanuarist 2008. Abikava on kompenseerivat laadi, nagu on osutatud ühenduse suuniste (riigiabi kohta põllumajandus- ja metsandussektoris aastateks 2007–2013) punkti 16 viimases lõigus

Abikava või üksikabi kestus: Abikava kehtib 30. juunini 2014 (k.a)

Abi eesmärk: Ennetada loomakorjuste ebaseaduslikku ladestamist ning vältida sellega seotud ohtusid inimeste ja loomade tervisele ning keskkonnale.

Abikava vastab kõigile määruse (EÜ) nr 1857/2006 artiklis 16 sätestatud nõuetele

Asjaomane sektor/asjaomased sektorid: Loomakasvatus (loomakasvatajad)

Abi andva ametiasutuse nimi ja aadress:

Openbare Vlaamse Afvalstoffenmaatschappij (OVAM) Stationsstraat 110 B-2800 Mechelen

Veebileht: http://www.ovam.be/jahia/Jahia/pid/l 510

Muu teave: —

Henny DE BAETS

Administrateur-generaal

Abi number: XA 260/08

Liikmesriik: Prantsusmaa

Piirkond: Centre

Abikava nimetus: Encouragements à la production de produits agricoles de qualité et assistance technique aux exploitations

Õiguslik alus:

— Määruse (EÜ) nr 1857/2006 artiklid 14 ja 15,

— Code général des collectivités territoriales (partie législative), articles L 1511-1 et L 1511-2,

— Communication du Président du Conseil régional du Centre sur la stratégie de développement de l'agriculture et de la forêt de la région Centre, présentée en séance plénière de juin 2006,

— Délibération de la commission permanente régionale no 07.08.55 du 12 octobre 2007

Abikavaga ettenähtud aastased kulud: 2 200 000 EUR aastas kuni aastani 2012 ja 2 000 000 EUR aastal 2013

Abi suurim osatähtsus: Kooskõlas eespool nimetatud määruse artiklitega 14 ja 15 võib abi katta kuni 100 % kõigist või osast kindlaksmääratud abikõlblikest kuludest

Rakendamise kuupäev: 2008, tingimusel et vabastustaotluse registreerimisnumber avaldatakse komisjoni põllumajanduse ja maaelu arengu peadirektoraadi veebisaidil

Abikava kestus: Kuni 31. detsembrini 2013, mil kaotab kehtivuse erandimäärus (EÜ) nr 1857/2006

Abi eesmärk: Valdkondlikele projektidele ning põllumajandussektoris ettevõtete asutamiseks ja töökohtade loomiseks, kohalike toodete edendamiseks ja piirkondlikuks arenguks toetuse andmist käsitlevate lepingute poliitika raames võib Keskpiirkond anda tehnilist abi põllumajandusettevõtjatele. Seepärast soovib piirkond luua tehnilise abi andmise raamistiku, mis on seotud kõnealuste toetuslepingute alusel rakendatavate meetmetega.

Abikõlblikud on ainult meetmed, mis on sätestatud valdkondlikele projektidele toetuse andmist käsitlevates lepingutes, piirkondliku arengu uusi lepinguid käsitlevas määruses, tegevuse alustamist ja tööhõivet toetava poliitika raames, põllumajandusliku kutseõppe partneritega sõlmitud lepingutes ja toote müügiedenduse toetuse raames.

Keskpiirkonna kavandatud abikava eemärk on tootmise parandamine või ümberkorraldamine ning kvaliteedi parandamine.

Vastavalt määruse (EÜ) nr 1857/2006 artiklitele 14 ja 15 on abikõlblikud järgmised kulud:

ühekordsed nõustamisteenused, mis on seotud eelkõige järgmiste teemadega: ettevõtete nõustamine, et lahendada turu, töökorralduse, keskkonnajuhtimise ja energia valdkonna probleeme, ning tootmisvahendite käsitsemine ettevõtte ülevõtmise või asutamise korral;

alla 50-aastaste ja vähemalt viis aastat tegutsenud põllumajandustootjate asendamise kulud seoses koolituse või puhkusega;

ühised edendustegevused seoses ametlike kvaliteedimärkide, piirkondlike põllumajandustoodete või konkreetse tootmispiirkonna toodetega, tingimusel et teabematerjalis ei võrrelda toodet muude toodetega, vaid rõhutatakse üksnes asjaomase toote omadusi. Kõnealused ühised edendustegevused seisnevad nõupidamiste, konkursside või messide korraldamises ja/või nendel osalemistel ning reklaamide avaldamisel (reklaamid, müügikoha reklaam, veebisait jne), mis annavad Keskpiirkonna toodete kohta faktilist laadi teavet, kui teave ja selle esitus on neutraalsed.

Abi antakse loonusena, subsideeritud teenuste vahendusel. Vastavalt põllumajanduslikku erandit käsitleva määruse (EÜ) nr 1857/2006 artiklitele 14 ja 15 ei hõlma abi rahalisi otsemakseid tootjatele. Lisaks jälgitakse, et igal tootjal oleks juurdepääs abi saava rühma pakutavatele teenustele diskrimineerimiseta ja võrdsetel tingimustel, ilma täiendava liitumise või ühinemise kohustuseta

Asjaomane sektor/asjaomased sektorid: Kõik Keskpiirkonna väikesed ja keskmise suurusega põllumajandusettevõtted

Abi andva ametiasutuse nimi ja aadress:

Conseil régional du Centre 9, rue St Pierre Lentin F-45041 Orléans cedex 1 Tel. (33) 238 70 30 30 Fax (33) 238 70 31 18

Veebileht: http://www.regioncentre.fr/jahia/webdav/site/portail/shared/agriculture/docs/Region-Centre-Agriculture-Reglement-cadre-exploitations.pdf